En lille historie til skræk og advarsel: Jeg fodrer min hest med Videbæk Hestekraft Ekstra- et foder jeg er rigtig glad for, bl.a. elsker den duft det har af urter og fordi der er så mange gode ting i. Jeg har købt foderet indtil nu hos Randers Fjord Gulerødder og har altid fået noget rigtig godt foder derfra. Jeg er nu flyttet nordpå og kommer ikke så tit på de kanter mere, så derfor skal foderet nu købes et andet sted. Der var så 3 forhandlere jeg kunne vælge mellem her i området. Jeg valgte så at køre til Stensgårdens Landhandel i Fjelsted v. Mariager. Jeg købte 2 sække foder og om aftenen skulle min kæreste så fyldes over i spanden. Da han hældte det op, lugtede det sært, nærmest lidt harsk. Jeg tog en håndfuld op og lugtede til det. Det lugtede IKKE som det skulle. Jeg kiggede på posen og der stod at det var holdbart min. 4 måneder efter prod.dato. Jeg kiggede så efter prod.datoen - men den kunne jeg ikke finde. Tilfældigvis havde jeg 2 gamle poser liggende, herpå kunne jeg se hvor prod.datoen skulle stå. Det viste sig så at datoen på de nye poser, var fjernet, skrubbet væk simpelthen! Så blev jeg lidt mistænksom. Heldigvis havde jeg blandet foder tidligere og havde derfor mad til hestene. Igår morges ringede jeg så til Videbæk og talte med en rigtg flink mand, som fik historien. Han fik også det BATCH-nr. der stod på posen. Han blev lidt stille, da jeg opgav det og sagde så "ja det er godt nok gammelt" Det viste sig at være produceret i september sidste år - altså var det over 7 måneder gammelt! Han anbefalede at jeg IKKE gav det til hestene, men returnerede det til forhandleren. Så ville han tage de forholdsregler han skulle. Så idag kører jeg så de 20 km derover igen, med harsk foder retur! Jeg er simpelthen SÅ forarget og harm over at man opfører sig så lusket. Det kan jo ske at man kommer til at sælge en sæk foder der er for gammel, det ville jeg kunne forstå, men her er der tale om direkte SVINDEL! Med hestenes helbred som gidsel... Heldigvis var jeg der da min kæreste hældte foderet op. Men jeg kunne have risikeret at han var kommet til at give dem det dårlige foder, han havde måske ikke lige tænkt over det. Så jeg køber ALDRIG mere noget i den biks. FØJ.....
du bliver sur og gal i skralden og tro mig...det foregår også her på sjælland i mit lokalområde. Jeg kigger altid datomærkning, da jeg flere gange har fået udleveret for gammelt foder eller foder med manglende datomærkninger, fra stor foderstof. Hilsen Tina
Det skulle så vise sig, at være værre end jeg troede! Jeg var idag ovre med foderet og både ejer og hans kone stod udenfor da vi kom. Det var så konen der gik ind i butikken. Jeg sagde at jeg kom med noget foder som jeg gerne ville have pengene tilbage for, da det var for gammelt. Hun kom om og kiggede på det og jeg påpegede at det jo så ud til at prod. datoen var fjernet med vilje - det kunne hun da ikke forstå. Min kæreste var på vej nedad mod foderhylden og hun skyndte sig derned. Der kom næste chok så. ALLE FODERSÆKKE VAR FOR GAMLE!!! Det batchnummer der var på min sæk var HØJERE end på de sække der lå dernede. Og det var alle varianter, lucerne, Omega, Islænder/pony osv. De fleste steder var datoen skrubbet af - andre steder var der sat et klistermærke henover datoen. Jeg var chokeret! Jeg må sige hun var ret stille og virkede noget forfjamsket. På et tidspunkt gik hun ud til manden da der ikke var penge nok i kassen, han kom med tilbage af, men gik ind af bagindgangen, han ville åbenbart ikke konfronteres med os (det var ham vi havde købt det af) Jeg gjorde hende opmærksom på at jeg havde kontaktet Videbæk og de jo nok blev kontaktet af dem på et tidspunkt. Jeg håber virkelig Videbæk giver dem en kraftig reprimande for det her, hvis det var mig, ville jeg tage mine produkter ned fra deres hylder i en fart!
Ej noget svineri...! Jeg bliver sgu helt gal over det du skriver. Jeg håber godt nok det kommer til at have konsekvenser for dem. Sådan nogle kæmpe #"¤%¤&!!!!!!!!! Godt du opdagede det så din hest ikke fik for gammelt foder. Mvh Anja
Det er dælme godt nok stygt gjort af sælgeren! Føj! Nu ved jeg ikke hvor du bor, men jeg bruger selv Videbæk til mine muler. Jeg køber hos HesteGrovvaren ved Aalestrup. Han har altid dejligt frisk foder på hylderne 
Ja, jeg håber virkelig også det får konsekvenser for dem, jeg ringer i hvert fald til Videbæk mandag morgen med resten af historien. jeg var da først blevet rigtig gal, hvis jeg var kommet til at give dem af det. Så kunne man gå der og være bekymret og i værste fald stå med syge heste. Jeg sagde også til hende derovre, at de da kunne være glade for at jeg ikke havde nået at fodre med det, da de så nok havde endt med en dyrlægeregning oveni. Det undlod hun så at kommentere - det samme gjorde hun, da jeg sagde at de jo egentlig burde give mig nogle benzinpenge for de ekstra 40 km jeg havde kørt... Jeg synes også det var rigtig stygt og jeg handler der ALDRIG mere! Jeg har købt hos en af de andre i området og det er dejlig frisk, så det er heldigt. Hun fik også lige historien med på vejen...